CELEX: 62021TN0361
Language: mt
Date: 2021-06-22 00:00:00
Title: Kawża T-361/21: Rikors ippreżentat fit-22 ta’ Ġunju 2021 – Syndesmos Tyrokomon Kyprou et vs Il-Kummissjoni

6.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/26
            
         
      Rikors ippreżentat fit-22 ta’ Ġunju 2021 – Syndesmos Tyrokomon Kyprou et vs Il-Kummissjoni
      (Kawża T-361/21)
      (2021/C 357/41)
      Lingwa tal-kawża: l-Ingliż
      
         Partijiet
      
      
         Rikorrenti: Syndesmos Tyrokomon Kyprou (Nikosija, iċ-Ċipru) u l-ħdax-il rikorrent l-ieħor (rappreżentant: N. Korogiannakis, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) Nru 2021/591 tat-12 ta’ April 2021 li jdaħħal isem fir-reġistru tad-Denominazzjonijiet ta’ Oriġini Protetti u Indikazzjonijiet Ġeografiċi Protetti (“Χαλλούμι” (Halloumi)/“Hellim” (DOP)) (1); u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw @@ motivi.
      
                  1.
               
               
                  L-ewwel motiv ibbażat fuq il-fatt li l-konvenuta wettqet żball manifest ta’ evalwazzjoni fir-rigward tal-konformità tal-applikazzjoni għal reġistrazzjoni Nru CY/PDO/0005/01243 mar-Regolament Nru 1151/2012 (2). Huwa sostnut li l-konvenuta kisret l-Artikoli 10, 49 u 50 tar-Regolament Nru 1151/2012 u naqset milli teżamina b’mod korrett l-applikazzjoni għar-reġistrazzjoni ta’ “Halloumi” bħala DOP (3).
               
            
                  2.
               
               
                  It-tieni motiv ibbażat fuq il-fatt li l-konvenuta kisret l-Artikoli 10, 49 u 50 tar-Regolament Nru 1151/2012 billi ma vverifikatx jekk il-proċedura prevista mir-Regolament Nru 1151/2012 kinitx ġiet osservata.
               
            
                  3.
               
               
                  It-tielet motiv ibbażat fuq il-fatt li l-konvenuta kisret il-prinċipju ta’ amministrazzjoni tajba minħabba t-tul estrem tal-proċedura ta’ reġistrazzjoni.
               
            
                  4.
               
               
                  Ir-raba’ motiv ibbażat fuq il-fatt li r-Regolament ikkontestat ma huwiex motivat b’mod suffiċjenti. Huwa sostnut li l-konvenuta kisret l-obbligu ta’ motivazzjoni tagħha skont l-Artikolu 296 TFUE u d-dritt tar-rikorrenti għal rimedju effettiv.
               
            
                  5.
               
               
                  Il-ħames motiv ibbażat fuq il-ksur, mill-konvenuta, tal-prinċipju ta’ amministrazzjoni tajba minħabba li l-qrati Ċiprijotti annullaw l-atti interni nazzjonali li fuqhom huwa bbażat ir-Regolament ikkontestat.
               
            
         (1)  ĠU 2021, L 125, p. 42.
      
      
         (2)  Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (ĠU 2012, L 343, p. 1, rettifiki fil-ĠU 2013, L 55, p. 27, fil-ĠU 2015, L 191, p. 10, u fil-ĠU 2019, L 216, p. 40).
      
         (3)  Denominazzjoni ta’ Oriġini Protetta.